CELEX: 62008TN0567
Language: bg
Date: 2008-12-19 00:00:00
Title: Дело T-567/08 P: Жалба, подадена на 19 декември 2008 г. от Bart Nijs срещу решението, постановено на 9 октомври 2008 г. от Съда на публичната служба по дело F-49/06, Nijs/Сметна палата

7.3.2009   
            
            
               BG
            
            
               Официален вестник на Европейския съюз
            
            
               C 55/39
            
         Жалба, подадена на 19 декември 2008 г. от Bart Nijs срещу решението, постановено на 9 октомври 2008 г. от Съда на публичната служба по дело F-49/06, Nijs/Сметна палата
   (Дело T-567/08 P)
   (2009/C 55/70)
   Език на производството: френски
   Страни
   
      Жалбоподател: Bart Nijs (Bereldange, Люксембург) (представител: F. Rollinger, avocat)
   
      Друга страна в производството: Сметна палата на Европейските общности
   Искания на жалбоподателя
   
               —
            
            
               да се приеме, че жалбата е допустима,
            
         
               —
            
            
               да се приеме, че същата е основателна;
            
         
               —
            
            
               въз основа на това, да бъде отменено определението от 9 октомври 2008 г. по дело F-5/07, Bart Nijs/Европейска сметна палата.
            
         Правни основания и основни доводи
   С настоящата жалба жалбоподателят иска отмяна на решението на Съда на публичната служба (СПС) от 9 октомври 2008 г., постановено по дело Nijs/Cметна палата, F-49/06, с което е отхвърлена като частично недопустима и частично неоснователна жалбата, с която жалбоподателят е поискал от една страна, отмяна на решението да не бъде повишен в степен A*11 в рамките на процедурата за повишаване за 2005 година и, от друга страна — обезщетение за претърпени вреди и пропуснати ползи.
   В подкрепа на жалбата си жалбоподателят сочи четири правни основания, изведени
   
               —
            
            
               от изопачаване на жалбата и на писмената реплика, доколкото в обжалваното решение е подменено правно основание, изведено от липсата на решение на органа по назначаването, което означава липса на каквито и да е мотиви, с напълно различно правно основание,
            
         
               —
            
            
               от пренебрегване и/или изопачаване на доказателствата, тъй като СПС не ги е приел за разглеждане,
            
         
               —
            
            
               от неправилно разпределяне на тежестта на доказване, доколкото СПС е трябвало да иска доказателства за твърденията на ответната страна,
            
         
               —
            
            
               от нарушение на презумпцията за невиновност във връзка с осъждането на жалбоподателя да заплати съдебните разноски за първата инстанция.